EkBass/fiwiki-20250220-pages-articles huggingface dataset:
Darjan Petrič

Darjan Petrič (s. 24. elokuuta 1964 Kranj) on slovenialainen uimari. Petrič osallistui olympialaisiin vuosina 1980, 1984 ja 1988. Hän saavutti pronssia 1500 metrin vapaauinnissa Guayaquilin MM-kilpailuissa 1982. Vuosina 1981 ja 1983 hän saavutti Euroopan-mestaruuskilpailuiden pronssia 400 metrin vapaauinnissa. Vuonna 1983 Välimeren kilpailussa hän voitti kultaa 400 metrin vapaauinnissa, hopeaa 1500 metrin vapaauinnissa ja pronssia 200 metrin vapaauinnissa. Vuonna 1987 hän saavutti hopeaa universiadeissa 400 ja 1500 metrin vapaauinnissa. Vuosina 1996−2009 Petrič oli PK Triglav Kranjin pääjohtaja. Vuonna 2009 hänestä tuli Slovenian uimaliiton pääjohtaja. Vuonna 2010 Petrič osallistui Kranjin kunnan pormestarin vaaleihin. Ensimmäisellä kierroksella hän sijoittui neljänneksi 16,92%:n kannatuksella. Hän on naimisissa Karmen Berložnikin kanssa ja heillä on kaksi lasta: poika Jan Karl ja tytär Nika Karlina. Hänen veljensä Borut oli myös uimari ja osallistui olympialaisiin vuosina 1976, 1980 ja 1984. == Lähteet == Luokka:Jugoslavialaiset uimarit Luokka:Vuonna 1964 syntyneet Luokka:Elävät henkilöt
Callum Wilson

Callum Eddie Graham Wilson (s. 27. helmikuuta 1992 Coventry) on englantilainen jalkapalloilija, joka edustaa Valioliigassa pelaavaa Newcastle Unitedia. Molempijalkainen Wilson on pelipaikaltaan hyökkääjä. == Ura == === Seurajoukkueura === Wilson aloitti uransa kotikaupunkinsa Coventry Cityssä. Hän pelasi seuran ykkösjoukkueessa 55 ottelua vuosina 2009–2014 tehden 23 maalia toiseksi ja kolmanneksi korkeimmilla sarjatasoilla sekä cupeissa. Vuosina 2010–2011 hän oli lainalla Kettering Townissa ja vuonna 2011 Tamworth FC:ssä. Heinäkuussa 2014 Wilson siirtyi Mestaruussarjan AFC Bournemouthiin. Wilson teki kauden 2014–2015 aikana 45 pelissä 20 maalia ja oli mukana voittamassa mestaruutta ja nousemassa Valioliigaan. Hän teki pääsarjadebyyttinsä elokuussa 2015 Aston Villaa vastaan. Kolmannessa valioliigaottelussaan West Ham Unitedia vastaan Wilson viimeisteli hattutempun. Hän pelasi Valioliigassa Bournemouthin joukkueessa viisi kautta. Parhaiten hän onnistui maalinteossa kaudella 2018–2019, jolloin hän teki 30 liigaottelussa 14 maalia ja oli joukkueensa paras maalintekijä. Bournemouthin pudottua Valioliigasta Wilson siirtyi syyskuussa 2020 Newcastle Unitediin. Ensimmäisellä kaudellaan uudessa seurassa hän pelasi 26 valioliigaottelua ja teki niissä 12 maalia, millä hän oli joukkueensa paras maalintekijä. Kaudella 2021–2022 hän pelasi 18 valioliigaottelua ja teki niissä kahdeksan maalia. Kaudella 2022–2023 hän teki 18 maalia pelaamissaan 31 valioliigaottelussa. Kaudella 2023–2024 hän kärsi useista loukkaantumisista. Hän pelasi Valioliigassa 20 ottelua, joista yhdeksän avauskokoonpanossa, ja teki yhdeksän maalia. Mestarien liigassa hän pelasi neljä ottelua. === Maajoukkueura === Wilson pelasi Englannin alle 21-vuotiaiden maajoukkueessa yhden ottelun vuonna 2014. Hän pelasi ensimmäisen kerran Englannin A-maajoukkueessa marraskuussa 2018 ystävyysottelussa Yhdysvaltoja vastaan ja teki ottelussa maalin. Vuonna 2019 hän pääsi vaihtopelaajana kentälle kolmessa maaottelussa. Hän palasi maajoukkueeseen MM-kilpailuihin 2022, ja siellä hän pääsi vaihdosta kentälle alkulohko-otteluissa Irania ja Walesia vastaan. Iran-ottelussa hän syötti joukkueensa kuudennen maalin. Hän teki maalin EM-karsintaottelussa Maltaa vastaan kesäkuussa 2023. Kaikkiaan hän on kesäkuuhun 2024 mennessä pelannut yhdeksän maaottelua, mutta ollut vain kerran avauskokoonpanossa. == Saavutukset == AFC Bournemouth * Englannin mestaruussarjan mestaruus 2014–2015 == Lähteet == Luokka:Englantilaiset jalkapalloilijat Luokka:Vuonna 1992 syntyneet Luokka:Elävät henkilöt
Argo-Saroniset saaret

Argo-Saroniset saaret () on Kreikan Egeanmeren saariin kuuluva saariryhmä, jonka saaret sijaitsevat joko Saroninlahdella Attikan ja Peloponnesoksen niemimaan välissä, Argoksenlahdella Argoliin niemimaan eteläpuolella, tai näiden välisellä alueella Peloponnesoksen itärannikolla. Saariryhmästä käytetään myös nimitystä Saroniset saaret (Νησιά Σαρωνικού, Nisiá Saronikoú) silloin, kun puhutaan lähinnä Saroninlahden saarista. Saarista käytetään myös nimitystä Läntiset Sporadit (Δυτικές Σποράδες, Dytikés Sporádes). Saronisten saarten pääsaaret ovat Salamis, Aígina, Agkístri ja Póros. Lisäksi saariryhmään luetaan yleensä Saroninlahden ja Argoksenlahden välillä sijaitsevat Hydra ja Dokós sekä Argoksenlahden edustalla sijaitseva Spétses. Perinteisesti saariryhmään yhdistetään myös saarenkaltainen Méthanan niemi. Saronisille saarille on hyvät laivayhteydet Pireuksen satamasta. Monilla Ateenassa ja muualla mantereella asuvilla kreikkalaisilla on loma-asunto saarilla, ja ateenalaiset lomailevat usein saarilla niiden läheisyyden vuoksi. Erityisesti Aígina on suosittu turistikohde, koska matka Ateenasta saarelle kestää alle tunnin. == Saaret == Argo-Saronisten saarten suurimmat saaret ovat: Saari Pääkaupunki tai -kylä Väkiluku (2011) Pinta-ala (km²) 1 Salamis (Salamína) Salamis 39 283 94,99 2 Aígina Aígina 13 056 82,64 3 Hydra (Ýdra) Hydra 1 948 49,59 4 Póros Póros 3 993 22,65 5 Spétses Spétses 4 027 22,24 6 Dokós Dokós 17 12,51 7 Agkístri Megalochóri 1 142 11,69 8 Ágios Geórgios 0 4,33 9 Pátroklos 0 2,80 10 Psilí 0 2,10 11 Spetsopoúla 0 1,96 12 Velopoúla (Parapóla) 0 1,85 13 Plateiá 0 1,80 14 Revythoúsa 0 1,80 15 Rómvi 0 1,60 16 Fléves 0 1,40 17 Moní 0 1,35 18 Falkonéra (Gerakoúlia) 0 1,30 19 Tríkeri 0 1,00 20 Ágios Thomás 0 0,90 21 Ágios Ioánnis 0 0,85 22 Kyrá 0 0,80 23 Arsída 0 0,80 24 Psyttáleia 0 0,38 == Hallinto == Hallinnollisesti Argo- Saroniset saaret kuuluvat Attikan alueen Saarten alueyksikköön. Alueyksikkö jakaantuu kahdeksaan kuntaan, joista Argo-Saroniset saaret on jaettu kuuteen: nämä kuusi kuntaa ovat Aígina, Agkístri, Hydra, Póros, Salamis ja Spétses. Méthanan niemi kuuluu Troizinía-Méthanan kuntaan. == Lähteet == *
Pienet Kykladit

Pienet Kykladit tai Vähä-Kykladit () on Kreikan Egeanmeren saariin ja tarkemmin Kykladeihin kuuluva pieni saariryhmä, jonka saaret sijaitsevat Välimereen kuuluvassa Egeanmeressä Náxoksen saaren kaakkois- ja itäpuolella sen ja Amorgóksen välissä. Hallinnollisesti saariryhmän saaret kuuluvat Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Saariryhmän pääsaaret ovat Donoúsa, Irakleiá, Koufonísian saaret (Áno Koufonísi ja Káto Koufonísi), Kéros ja Schoinoúsa. Näiden lisäksi siihen kuuluu paljon pienempiä asumattomia saaria. Saarten väkiluku on 934 (vuonna 2011). Saarille on säännölliset laivayhteydet Náxokselta, Amorgókselta ja Pireuksesta. == Saaret == Nimi Pääkaupunki tai -kylä Väkiluku (2011) Pinta-ala (km²) 1 Irakleiá Irakleiá 141 18,08 2 Kéros 0 15,04 3 Donoúsa Donoúsa 167 13,65 4 Schoinoúsa Schoinoúsa 227 8,14 5 Koufonísi (Áno Koufonísi) Koufonísi 399 5,77 6 Káto Koufonísi 0 3,90 7 Káto Antikéri (Dríma) 2 1,08 8 Áno Antikéri (Antíkeros) 0 1,08 9 Ágios Nikólaos (Máchaires) 0 0,91 10 Ofeidoússa 0 0,63 11 Strongylí (Strongyló) 0 0,35 12 Agía Paraskeví (Prasíni) 0 0,26 13 Skylonísi 0 0,24 14 Prasoúra 0 0,145 15 Glaronísi 0 0,14 16 Venétiko 0 0,12 17 Voúlgari 0 0,119 18 Árgilos 0 0,085 19 Megálos Avelás 0 0,05 20 Ágios Andréas 0 0,047 21 Aspronísi (Ligári) 0 0,04 22 Megáli Pláka 0 0,030 23 Plakí 0 0,017 24 Lázaros 0 0,016 25 Mikrós Avelás 0 0,015 26 Daskalió 0 0,015 27 Tsouloúfi 0 0,01 28 Klidoúra 0 0,007 29 Pláka 0 0,003 == Lähteet == *
Vectorman

Vectorman on BlueSky Softwaren kehittämä ja Segan julkaisema toimintapeli, joka on julkaistu Sega Mega Drivelle vuonna . Pelille on julkaistu jatko-osa Vectorman 2 vuonna . == Julkaisu == Peli julkaistiin Pohjois-Amerikassa 24. lokakuuta ja Euroopassa 30. lokakuuta. Peli julkaistiin Japanissa vasta Wiin Virtual Consolelle vuonna 2007. == Lähteet == == Aiheesta muualla == * Luokka:Toimintapelit Luokka:Sega Mega Drive -pelit Luokka:Vuoden 1995 videopelit
Fry

Fry tarkoittaa seuraavia asioita: == Maantieteessä == * Fry, kylä Kásoksen saarella Kreikassa == Sukunimenä == * Bertha Fry (1893–2007), yhdysvaltalainen maailman pitkäikäisimpiin kuulunut nainen * Charles Burgess Fry (1872–1956), englantilainen monen lajin urheilija, poliitikko, diplomaatti, kirjailija ja toimittaja * Charles Hilary Fry (s. 1937), brittiläinen lintutieteilijä * Christopher Fry (1907–2005), englantilainen näytelmäkirjailija ja elokuvakäsikirjoittaja * Elizabeth Fry (1780–1845), englantilainen kveekari ja filantrooppi * Hannah Fry (s. 1984), brittiläinen matemaatikko, tietokirjailija ja mediavaikuttaja * Hayden Fry (1929–2019), yhdysvaltalainen amerikkalaisen jalkapallon valmentaja * Janina Fry, o.s. Frostell (s. 1973), suomalainen malli, juontaja, laulaja ja muotisuunnittelija, Suomen Neito 1993 * Joe Fry (1915–1950), brittiläinen Formula 1 -kuljettaja * Nick Fry (s. 1956), brittiläinen Formula 1 -tallipäällikkö ja toimitusjohtaja * Roger Fry (1866–1934), brittiläinen taidemaalari ja -kriitikko * Shirley Fry (1927–2021), yhdysvaltalainen tennispelaaja * Stephen Fry (s. 1957), brittiläinen koomikko, näyttelijä, kirjailija ja ohjaaja, Fry & Laurie -koomikkoparin jäsen === Kuvitteellisia henkilöitä === * Philip J. Fry, televisiosarjassa Futurama == Urheilussa == * Fry, brittiläinen Formula 1 -talli.
Pan-Amerikan kisat 2015

XVII Pan-Amerikan kisat 2015 Isäntäkaupunki Toronto, Kanada Osanottajamaita 41 Osallistujat 6 132 Lajeja ohjelmassa 364 (36 eri urheilumuotoa) Avajaiset 10. heinäkuuta 2015 Päättäjäiset 27. heinäkuuta 2015 Avaaja Kenraalikuvernööri David Johnston Urheilijoiden vala Karen Cockburn Tuomareiden vala Stephan Duchesne Soihdunkantaja Steve Nash Stadion Pan Am Dome Historian seitsemännettoista Pan-Amerikan kisat käytiin 10.-27. heinäkuuta 2015 Kanadan Torontossa. Kilpailuihin osallistui 6 132 urheilijaa 41 eri maasta. Kilpailutapahtumia oli 364 kappaletta 36 eri lajissa. Pan-Amerikan kisojen tulen sytytti koripalloilija Steve Nash. Urheilijoiden valan vannoi trampoliinivoimistelija Karen Cockburn. Vuoden 2015 Pan-Amerikan kisat olivat historian suurin Kanadassa järjestetty monilajitapahtuma, jopa kaksi kertaa suurempi kuin vuoden 2010 talviolympialaiset Vancouverissa. == Tietoja == Toronto sai kisat marraskuussa 2009, kun se voitti lopullisessa äänestyksessä 33 äänellään Perun Liman ja Kolumbian Bogotán. Kilpailuiden pääareenana toimi Rogers Centre, joka oli nimetty kisoja varten Pan Am Domeksi. === Mitalitaulukko === Mitalitaulukon ykköseksi sijoittui Yhdysvallat. Maa saavutti yhteensä 265 mitalia, joista 103 oli kultaista, 81 hopeista ja niin ikään 81 pronssista.http://results.toronto2015.org/IRS/en/general/medal- count.htm Mitalitaulukon kakkonen oli isäntämaa Kanada 217 mitalillaan (78+69+70) ja kolmas Brasilia 141 mitalillaan (41+40+60). Kaiken kaikkiaan 31 kilpailuiden 41 maasta saavutti edes yhden mitalin. Menestynein urheilija kilpailuissa oli rytminen voimistelija Laura Zeng, joka saavutti viisi kultaa.http://results.toronto2015.org/IRS/en/general/multi-medallists.htm Myös Ellie Black, Thiago Pereira ja Jossimar Calvo Moreno saavuttivat viisi mitalia. == Lajit == Suluissa kilpailutapahtumien määrä lajeittain. * uintiurheilu **uimahypyt (8) **uinti (34) **taitouinti (2) **vesipallo (2) *jousiammunta (4) *yleisurheilu (47) *sulkapallo (5) *baseball (2) *koripallo (2) *nyrkkeily (13) *keilailu (4) *melonta **ratamelonta (13) **koskimelonta (5) *pyöräily **BMX-pyöräily (2) **maastopyöräily (2) **maantiepyöräily (4) **ratapyöräily (10) *ratsastus **kouluratsastus (2) **kenttäratsastus (2) **esteratsastus (2) *miekkailu (12) *maahockey (2) *jalkapallo (2) *golf (3) *voimistelu **telinevoimistelu (14) **rytminen voimistelu (8) **trampoliinivoimistelu (2) *käsipallo (2) *judo (14) *karate (10) *nykyaikainen viisiottelu (2) *racketball (6) *rullaluistelu **taitorullaluistelu (2) **pikarullaluistelu (6) *soutu (14) *rugby-7 (2) *purjehdus (10) *ammunta (15) *softball (2) *squash (6) *pöytätennis (4) *taekwondo (8) *tennis (5) *triathlon (2) *lentopallo **rantalentopallo (2) **lentopallo (2) *vesihiihto **vesihiihto (8) **wakeboarding (1) *painonnosto (15) *paini **kreikkalais-roomalainen paini (6) **vapaapaini (12) == Para-Pan- Amerikan kisat == Vuoden 2015 Para-Pan-Amerikan kisat käytiin niin ikään Torontossa 7.-15. elokuuta 2015. Kilpailuissa oli 445 tapahtumaa 15 eri lajista. == Lähteet == == Aiheesta muualla == 2015 Luokka:Vuoden 2015 urheilu Luokka:Toronton urheilu
Comix Zone

Comix Zone on Segan kehittämä ja julkaisema beat 'em up -tyylinen toimintapeli. Peli on julkaistu Sega Mega Drivelle vuonna . == Juoni == Päähenkilö on Sketch Turner, joka taistelee henkiinherännyttä sarjakuvahahmoa Mortusta vastaan. == Aiheesta muualla == * Luokka:Beat ’em up -pelit Luokka:Sega Mega Drive -pelit Luokka:Vuoden 1995 videopelit
Agathonísi

Agathonísi () on Kreikan saari, joka kuuluu Dodekanesian saariryhmään. Saaren pinta-ala on 13,41 neliökilometriä ja asukasluku 185 (vuonna 2011). Hallinnollisesti Agathonísi kuuluu Agathonísin kuntaan, Kálymnoksen alueyksikköön ja Etelä-Egean saarten alueeseen. Saaren pääkylä on Megálo Chorió. == Maantiede == Agathonísi sijaitsee Välimereen kuuluvassa Egeanmeressä. Sen lähimmät suuremmat saaret ovat Sámos pohjoispuolella, Arkoí ja Leipsoí lounaispuolella ja Farmakonísi eteläkaakossa. Etäisyys Turkin rannikkoon idässä on noin 20 kilometriä. Saaren korkein kohta on Déndra (209 metriä). === Hallinto ja kylät === Agathonísi kuuluu hallinnollisesti Agathonísin kuntaan, johon kuuluu myös pienempiä lähisaaria. Saaren asutukset ovat Megálo Chorió eli Chóra (168 asukasta) sekä Mikró Chorió (17 asukasta). Ne kummatkin sijaitsevat saaren etelärannikon tuntumassa lähellä luonnonsatamalahtea. (Katso myös: Luettelo Agathonísin kunnan kylistä ja saarista.) == Historia == Antiikin aikana Agathonísi tunnettiin nimellä Tragaia (myös Tragaie tai Tragia). Thukydideen mukaan saaren ensimmäiset asukkaat olivat kaarialaisia. Tämän jälkeen saarta asuttivat doorilaiset ja joonialaiset. Ainakin vuonna 74 eaa. saarella toimi merirosvoja, sillä nämä saivat nuoren Julius Caesarin vangikseen ja veivät tämän Farmakonísille. Bysanttilaisena aikana ja sen jälkeen saari tuli usein asumattomaksi ja asutettiin uudelleen. 1100–1200-luvuilla saaren omisti Pátmoksen Johannes Teologin luostari. Viimeisin asuttaminen tapahtui 1800-luvulla, jolloin sinne muutti asukkaita Pátmokselta ja Foúrnoin saarilta. Muun Dodekanesian tavoin Agathonísi oli 1900-luvun alkupuolen Italian vallan alla. Toisessa maailmansodassa sitä miehittivät saksalaiset. Saaresta tuli osa Kreikkaa vuonna 1948. == Lähteet == == Aiheesta muualla == *
Ágios Efstrátios

Ágios Efstrátios () on Kreikan saari, joka kuuluu Pohjoisen Egean saarten saariryhmään. Saaren pinta-ala on 43,3 neliökilometriä ja asukasluku 270 (vuonna 2011). Hallinnollisesti Ágios Efstrátios kuuluu Ágios Efstrátioksen kuntaan, Límnoksen alueyksikköön ja Pohjois-Egean saarten alueeseen. Saaren pääkylä on Ágios Efstrátioksen kylä. == Maantiede == Ágios Efstrátios sijaitsee Välimereen kuuluvan Egeanmeren pohjoisosien keskellä erillään muista saarista. Sen lähin suurempi saari on Límnos pohjoisessa. Etäisyys Límnokselle on noin 17 meripeninkulmaa (noin 31 kilometriä). Pohjoisiin Sporadeihin kuuluva Pipéri sijaitsee länsilounaassa noin 31 meripeninkulman (noin 57 kilometrin) päässä ja Lesbos kaakossa noin 42 meripeninkulman (noin 77 kilometrin) päässä. Saaren korkein kohta on Simádi (298 metriä). === Hallinto ja kylät === Ágios Efstrátios kuuluu hallinnollisesti Ágios Efstrátioksen kuntaan, johon kuuluu myös pienempiä lähisaaria. Saaren ainoa väestönlaskennassa rekisteröity asutus sekä satama on Ágios Efstrátioksen kylä (270 asukasta). Se sijaitsee saaren länsirannikolla. == Nähtävyydet == Saarella on kolme luostaria, Moní Agíou Athanasíou, Moní Karakállou ja Moní Panagías, sekä lukuisia kirkkoja. == Lähteet == == Aiheesta muualla == *
Agkístri

Agkístri (; transl. myös Angístri) on Kreikan saari, joka kuuluu Saronisten saarten saariryhmään. Saaren pinta-ala on 14 neliökilometriä ja asukasluku 1 142 (vuonna 2011). Hallinnollisesti Agkístri kuuluu Agkístrin kuntaan, Saarten alueyksikköön ja Attikan alueeseen. Saaren pääkylä on Megalochóri. == Maantiede == Agkístri sijaitsee Välimereen kuuluvalla Egeanmerellä Attikan ja Peloponnesoksen niemimaan välissä sijaitsevalla Saroninlahdella. Sen lähin suurempi saari on Aígina, joka sijaitsee noin 6 kilometriä itään. Etäisyys Peloponnesoksesta erkanevalle Méthanan niemelle on noin 4,5 kilometriä. Agkístrin korkein kohta on saaren eteläosassa sijaitseva Kontári (294 metriä). Saaren lounaisosassa lähellä merenrantaa sijaitsee Lekáni- eli Alykí-järvi. === Hallinto ja kylät === Agkístri kuuluu hallinnollisesti Agkístrin kuntaan. Saaren suurimmat asutukset ovat Megalochóri eli Mýlos (566 asukasta), joka sijaitsee saaren pohjoisrannikolla, sekä Skála (448 asukasta), joka sijaitsee saaren itärannikolla. (Katso myös: Luettelo Agkístrin kunnan kylistä.) == Liikenne ja turismi == Agkístrilla on kaksi satamaa, joihin on yhteys Pireuksesta. Nopeat alukset kulkevat pääkylä Megalochóriin ja autolautat Skálan kylään. Agkístri on suosittu päivämatkakohde Aíginalta ja Ateenasta. == Lähteet == == Aiheesta muualla == *
Alónnisos

Alónnisos () on Kreikan saari, joka kuuluu Pohjoisten Sporadien saariryhmään. Saaren pinta-ala on 64,5 neliökilometriä ja asukasluku 2 718 (vuonna 2011). Hallinnollisesti Alónnisos kuuluu Alónnisoksen kuntaan, Sporadien alueyksikköön ja Thessalian alueeseen. Saaren pääkylä on Patitíri. == Maantiede == Alónnisos sijaitsee Välimereen kuuluvassa Egeanmeressä. Se on itäisin Pohjoisten Sporadien pohjoisemmista pääsaarista. Sen länsipuolella sijaitsee Skópeloksen saari, itäpuolella Peristéra ja koillispuolella Kyrá Panagiá. pienoiskuva|vasen|Alónnisoksen rannikkoa. Saaren korkein kohta on Kouvoúli (475 metriä). === Hallinto ja kylät === Alónnisos kuuluu hallinnollisesti Alónnisoksen kuntaan, johon kuuluu myös pienempiä lähisaaria. Saaren suurimmat asutukset ovat pääkylä ja pääsatama Patitíri (1 628 asukasta), joka sijaitsee saaren eteläosassa; sekä Vótsi (473 asukasta), vanha pääkylä Alónnisoksen kylä eli Chóra (208) ja Stení Vála (104). (Katso myös: Luettelo Alónnisoksen kunnan kylistä ja saarista.) == Historia == Ensimmäiset merkit asutuksesta Alónnisoksella ovat peräisin paleoliittiselta kaudelta. Myöhemmin saarella vaikuttivat minolainen ja mykeneläinen kulttuuri. Kreikkalaisen mytologian mukaan saaren asutti Kreetalta tullut Stafylos, joka toi saarelle viininvalmistuksen taidon. Antiikin aikana Alónnisoksen saari tunnettiin nimellä Ikos, ja siellä sijaitsi samanniminen Ikoksen kaupunki ja kaupunkivaltio. Nimeä Halonnesos käytettiin viereisestä Kyrá Panagián saaresta, mikä on aiheuttanut usein sekaannusta. Ikoksella palvottiin erityisesti merenjumala Poseidonia. Roomalaiset valtasivat saaren vuonna 190 eaa. Neljännen ristiretken jälkeen vuonna 1204 Alónnisos tuli frankkien vallan alle ja Bysantin valtakunnan lopullisen kukistumisen vuonna 1453 jälkeen venetsialaisvallan alle. Osmanit valtasivat saaren vuonna 1538. Kreikan kansannousun vuonna 1821 jälkeen saarelle muutti paljon ihmisiä eri puolilta vielä Turkin vallan alla ollutta Kreikkaa. Saarella tapahtui suuri maanjäristys vuonna 1965. Se vahingoitti suuresti vanhaa pääkylää Chóraa ja sai sen asukkaat muuttamaan nykyiseen pääkylään Patitíriin. == Nähtävyydet == Alónnisoksen nähtävyyksiin kuuluvat muun muassa vanha pääkylä Chóra, jossa on paljon raunioituneita taloja, ja sieltä avautuva näköala saarelle, sekä Patitírin historiallinen ja kansatieteellinen museo. Alónnisoksen saari, sen läheinen merialue sekä joukko pienempiä saaria, mukaan lukien Kyrá Panagiá ja Gioúra, kuuluvat Alónnisoksen ja Pohjoisten Sporadien merikansallispuistoon. == Lähteet == == Aiheesta muualla == *
Antíparos

Antíparos () on Kreikan saari, joka kuuluu Kykladien saariryhmään. Saaren pinta-ala on 35,09 neliökilometriä ja asukasluku 1 211 (vuonna 2001). Hallinnollisesti Antíparos kuuluu Antíparoksen kuntaan, Pároksen alueyksikköön ja Etelä-Egean saarten alueeseen. Saaren pääkylä on Antíparoksen kylä. == Maantiede == Antíparos sijaitsee Välimereen kuuluvassa Egeanmeressä. Sen lähimmät suuremmat saaret ovat Páros itäpuolella ja Despotikó lounaispuolella. Antíparoksen ja Pároksen erottaa toisistaan noin 1,1 kilometriä leveä salmi. Saaren korkein kohta on Profítis Ilías (301 metriä). === Hallinto ja kylät === Antíparos kuuluu hallinnollisesti Antíparoksen kuntaan, johon kuuluu myös pienempiä lähisaaria. Kunta kuuluu Pároksen alueyksikköön yhdessä Pároksen kunnan kanssa. Saaren suurimmat asutukset ovat Antíparoksen kylä (1 102 asukasta), joka sijaitsee saaren koillisrannikolla; sekä Kámpos (49 asukasta) ja Sorós (35). (Katso myös: Luettelo Antíparoksen kunnan kylistä ja saarista.) == Historia == Antiikin aikana Antíparos tunnettiin nimellä Oliaros (, ). Sen vaiheet ovat historiassa pääosin seuranneet suuremman Pároksen vaiheita. Saari oli välillä asumaton. Se sai nykyisen nimensä 1200-luvulla, jolloin se asutettiin uudelleen. Saari kukoisti Náxoksen herttuakunnan aikana 1400-luvulla, mutta jäi pian jälleen asumattomaksi. Vuonna 1440 saari siirtyi venetsialaisille. Pian tämän jälkeen rakennettiin Antíparoksen kylän linna. Osmanit valtasivat saaren vuonna 1537. Tämän jälkeen saarelle hyökkäsi lännestä tulleita merirosvoja. Eräs ranskalaisten tekemä hyökkäys vuonna 1675 johti koko saaren väestön kuolemaan. Vuonna 1794 saaren tuhosivat kefaloniálaiset merirosvot. Saaresta tuli osa itsenäistynyttä Kreikkaa vuonna 1830. == Nähtävyydet == Antíparoksen tunnetuin nähtävyys on laaja Antíparoksen luola, joka sijaitsee saaren eteläosassa. Se oli erityisesti 1600–1800-luvuilla maailman tunnetuimpia luolia ja siellä on suuri määrä vanhoja graffiteja, joita ovat kirjoitelleet muun muassa lordi Byron ja Kreikan kuningas Otto. Saaren muihin nähtävyyksiin kuuluvat Antíparoksen kylän venetsialaisaikainen linna (Kástro) noin vuodelta 1440 sekä kansankulttuurin museo. == Lähteet == == Aiheesta muualla == *
Folégandros

Folégandros () on Kreikan saari, joka kuuluu Kykladien saariryhmään. Saaren pinta-ala on 32,384 neliökilometriä ja asukasluku 765 (vuonna 2011). Hallinnollisesti Folégandros kuuluu Folégandroksen kuntaan, Thíran alueyksikköön ja Etelä-Egean saarten alueeseen. Saaren pääkylä on Folégandroksen kylä. == Maantiede == Folégandros sijaitsee Välimereen kuuluvan Egeanmeren eteläosissa. Se on Kykladien saariryhmän saarista eteläisimpiä. Sen lähimmät suuremmat saaret ovat Síkinos itäpuolella ja Mílos länsipuolella. Saaren korkein kohta on Ágios Elefthérios (415 metriä). === Hallinto ja kylät === Folégandros kuuluu hallinnollisesti Folégandroksen kuntaan, johon kuuluu myös pienempiä lähisaaria. Saaren suurimmat asutukset ovat Folégandroksen kylä eli Chóra (425 asukasta), Áno Meriá (Páno Meriá, 243) sekä saaren pääsatama ja turismin keskus Karavostásis (87). (Katso myös: Luettelo Folégandroksen kunnan kylistä.) == Historia == === Antiikki === Antiikin aikana saaren poliksen eli kaupunkivaltion Folegandroksen kaupunkikeskus sijaitsi nykyisen Folégandroksen kylän paikalla. Varhaisin historiallinen tieto Folegandroksesta on 400-luvulta eaa., jolloin se kuului Deloksen meriliittoon ja maksoi siitä veroa Ateenalle. === Myöhempi historia === Myöhemmin saaresta tuli asumaton. Se asutettiin uudelleen jossain vaiheessa. 1200-luvulla saari tuli venetsialaisten vallan alle ja sinne rakennettiin linna. Saari kuitenkin autioitui uudelleen osmanien ja merirosvojen hyökkäysten vuoksi. Vuonna 1577 Sífnoksesta ja Kreetalta tulleet asuttivat saaren uudelleen. Osmanit valtasivat saaren vuonna 1617. 1700-luvulla koko väestö orjuutettiin ja laivattiin Konstantinopoliin. Tämän jälkeen saarelle tuli uusia asukkaita, mutta se kärsi edelleen merirosvouksesta koko 1700-luvun. Saaresta tuli osa itsenäistynyttä Kreikkaa vuonna 1828. == Nähtävyydet == Saaren nähtävyyksiin kuuluvat Chóran kylä sekä sen venetsialaisaikainen linna (Kástro) ja Neitsyt Marian (Panagía) kirkko, Áno Merián tuulimyllyt ja kansankulttuurin museo, sekä Chrysospilián luola (”Kultaluola”). Luolasta on tehty 300-luvulle eaa. ajoitettuja arkeologisia löydöksiä, jotka viittaavat jonkinlaisiin täysi-ikäistymisrituaaleihin: niihin kuuluu muun muassa yli 400 miespuolisen henkilön kirjoitetut nimet sekä kivisiä falloksia. == Lähteet == == Aiheesta muualla == *
The Ooze

The Ooze on Segan kehittämä ja julkaisema toimintapeli. Peli on julkaistu vuonna Sega Mega Drivelle. == Juoni == Tohtori Daniel Caine on tekemässä töitä, kunnes roistot saapuvat ja myrkyttävät hänet vihreäksi mutantiksi. == Aiheesta muualla == * * Peli Sega Retro -sivustolla Luokka:Toimintapelit Luokka:Sega Mega Drive -pelit Luokka:Vuoden 1995 videopelit
Foúrnoi (saari)

Foúrnoi (; transl. myös Foúrni, Fúrni) on Kreikan saari, joka kuuluu Pohjoisen Egean saarten saariryhmään ja tarkemmin Foúrnoin saariin. Saaren pinta-ala on 30,5 neliökilometriä ja asukasluku 1 320 (vuonna 2011). Hallinnollisesti Foúrnoi kuuluu Foúrnoi Korseónin kuntaan, Ikarían alueyksikköön ja Pohjois- Egean saarten alueeseen. Foúrnoi on siitä nimensä saaneiden Foúrnoin saarten pääsaari. Sen pääkylä Foúrnoin kylä (1 120 asukasta) on koko saarten keskus sekä Foúrnoi Korseónin kunnan kuntakeskus. Saaren muita asutuksia ovat Chrysomiléa (104 asukasta) ja Plagiá (1). (Katso myös: Luettelo Foúrnoi Korseónin kunnan kylistä ja saarista.) Saari sijaitsee keskimmäisenä Foúrnoin saarista. Sen itäpuolella on Ágios Mináksen saari, länsipuolella Thýmaina ja eteläpuolella Plakáki ja Strongyló. Saari on vuoristoinen ja sen korkein kohta on Kórakas (514 metriä). Saaren rantoja ovat muun muassa Vlycháda, Vitsiliá, Petrokopió, Elidáki ja Balí. == Lähteet == == Aiheesta muualla == Luokka:Foúrnoi Korseón Luokka:Pohjoisen Egean saaret
Íos

Íos () on Kreikan saari, joka kuuluu Kykladien saariryhmään. Saaren pinta-ala on 108,713 neliökilometriä ja asukasluku 2 024 (vuonna 2011). Hallinnollisesti Íos kuuluu Íoksen kuntaan, Thíran alueyksikköön ja Etelä-Egean saarten alueeseen. Saaren pääkylä on Íoksen kylä. == Maantiede == pienoiskuva|vasen|Íoksen rannikkoa Koumpáran kylän kohdalla. Íos sijaitsee Välimereen kuuluvan Egeanmeren keskiosissa. Sen lähimmät suuremmat saaret ovat Irakleiá koillispuolella, Náxos ja Páros pohjoispuolella, Santorínin saaret eteläpuolella sekä Síkinos länsipuolella. Saaren korkein kohta on Pýrgos (713 metriä). === Hallinto ja kylät === Íos kuuluu hallinnollisesti Íoksen kuntaan, johon kuuluu myös pienempiä lähisaaria. Saaren suurimmat asutukset ovat Íoksen kylä eli Chóra (1 754 asukasta), Mylopótas (120) ja Epáno Kámpos (57). (Katso myös: Luettelo Íoksen kunnan kylistä ja saarista.) == Historia == === Antiikki === Antiikin aikana Ios tunnettiin myös nimellä Foinike. Myöhemmin saari on tunnettu myös nimimuodossa Nio (muodosta , ”Ioksessa”). Antiikin aikana saarta pidettiin Homeroksen hautapaikkana. Saaren poliksen eli kaupunkivaltion Ioksen kaupunkikeskus sijaitsi nykyisen Chóran paikalla. Siitä on säilynyt joitakin raunioita. Roomalaisella kaudella saarta käytettiin monien muiden Kykladien saarten tavoin karkotuspaikkana. === Myöhempi historia === Vuosina 1207–1296 Íos kuului Náxoksen herttuakuntaan. Vuodesta 1296 sitä hallitsivat venetsialaiset ja vuodesta 1558 se oli osmanivallan alla. Saari oli venäläisten hallussa lyhyesti vuosina 1770–1774. Se vapautui turkkilaisvallasta vuonna 1821 ja tämän jälkeen siitä tuli osa itsenäistynyttä Kreikkaa. == Nähtävyydet == Íoksen nähtävyyksiin kuuluvat muun muassa Homeroksen haudaksi usein väitetty kivirykelmä, Skárkoksen kukkulan varhaiskykladinen asutuspaikka, arkeologinen museo, sekä näkymä Chóran kylän huipulta, jossa on myös venetsialaisaikaisen linnan rauniot. == Lähteet == == Aiheesta muualla == *
Hilma Kilkkinen

Hilma Pilvikki Kilkkinen (23. joulukuuta 1897 Taipalsaari – 31. heinäkuuta 1975 Jyväskylä)Kuolleita (maksullinen artikkeli) Helsingin Sanomat 9.8.1975, HS Aikakone. Viitattu 14.3.2018. oli suomalainen kansakoulunopettaja, joka vietti 15 vuotta Neuvostoliiton vankileireillä vakoilusta tuomittuna jouduttuaan talvisodan alkaessa vangiksi. Kilkkinen muutti perheensä mukana Lappeenrantaan vuonna 1911 ja hän valmistui kansakoulunopettajaksi 1922. Hän toimi opettajana eri puolilla Suomea 1920- ja 1930-luvuilla. Syksyllä 1939 hän tuli viransijaiseksi Petsamon Kalastajasaarennossa sijainneeseen Pummangin kylän kouluun. Kylän asukkaat joutuivat talvisodan alkaessa Kalastajasaarentoon hyökänneiden neuvostojoukkojen vangeiksi ja helmikuussa 1940 heidät siirrettiin Murmanskiin. Talvisodan päätyttyä muut petsamolaiset Neuvostoliitossa olleet siviilit pääsivät palaamaan Suomeen mutta vakoilusta syytetty Kilkkinen joutui kuulusteltavaksi ja syyskuussa 1940 hän sai 8 vuoden vankileirituomion. Vakoilusyytökset perustuivat nähtävästi siihen että Kilkkinen oli ollut kesällä 1933 ja 1937 Englannissa ja oppinut puhumaan englannin kieltä. Hänellä oli Petsamossa ollut myös englantilaisia kirjoja. Kilkkinen kärsi tuomionsa vankileireillä Siperiassa Novosibirskissa ja Kemerovossa. Hän kärsi struumasta ja sairastui leireillä tuberkuloosiin. Tuomion päätyttyä maaliskuussa 1948 Kilkkinen halausi palata Suomeen mutta hänet määrättiin asettumaan Oreder-nimiselle paikkakunnalle joka sijaitsi noin 100 kilometrä Leningradista etelään. Hän pääsi kuitenkin käymään Suomen Moskovan lähetystössä josta hän sai Suomen passin. Kilkkinen vietti vuodet 1948–1949 eri puolilla Neuvostoliittoa eikä hänellä ollut oleskelulupia, asuntoa eikä työpaikkaa. Hänet pidätettiin syksyllä 1949 Moskovassa agitaatiosta syytettynä ja maaliskuussa 1950 hän sai 10 vuoden vankileirituomion. Tällä kertaa Kilkkinen joutui Abesin leirille Komin tasavaltaan. Stalinin kuoleman jälkeen Kilkkinen siirrettiin kesällä 1953 Moskovan lähellä sijainneelle leirille jossa oli sotavankeja. Kilkkinen pääsi lopulta palaamaan Suomeen 9. helmikuuta 1954 junalla Vainikkalan kautta. Kilkkinen joutui olemaan Suomessa sairaalahoidossa toipuakseen vankileiriajan koettelemuksista. Hän pääsi työkyvyttömänä eläkkeelle 1956 ja asui sittemmin Karjalohjalla. Kilkkinen kuoli kesällä 1975 Jyväskylässä. Kilkkinen piti vankeusaikanaan päiväkirjaa joka julkaistiin myöhemmin filosofian tohtori Ritva Sievänen-Allenin toimittamana nimellä Pitkä matka Siperiaan (Otava 1997). Kilkkinen kirjoitti kirjan käsikirjoituksen jo 1960-luvulla ja luovutti sen Suomen opettajain liitolle mutta siinä vaiheessa kirjalle ei löytynyt kustantajaa.Petsamon kylät : Opettajatar Hilma Kilkkinen Hilma Kilkkisen kirjan takakannen teksti == Lähteet == Luokka:Suomalaiset opettajat Luokka:Vuonna 1897 syntyneet Luokka:Vuonna 1975 kuolleet
Maailmantango-festivaali

Maailmantango-festivaali on Tampereella syyskuisin järjestettävä kaupunkitapahtuma. Konserttien lisäksi festivaali tarjoaa muun muassa taidenäyttelyitä, tanssikursseja, elokuvia ja runoiltoja. Tapahtuma järjestetään yhdeksättä kertaa vuonna 2015. ==Lähteet== Luokka:Tampereen tapahtumat Luokka:Suomalainen tango Luokka:Musiikkifestivaalit Suomessa
Amy Schumer

Amy Beth Schumer (s. 1. kesäkuuta 1981 Manhattan, New York) on yhdys­valtalainen koomikko, käsikirjoittaja, näyttelijä ja tuottaja. Schumer esittää pääosaa komedia­sarjassa Inside Amy Schumer (2013–). Hän käsi­kirjoitti elo­kuvan Ihan yössä ja esitti sen pää­roolia vuonna 2015. == Yksityiselämä == Schumer avioitui maan­viljelijä Chris Fischerin kanssa helmi­kuussa 2018 ja he saivat pojan touko­kuussa 2019. == Lähteet == Luokka:Vuonna 1981 syntyneet Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Yhdysvaltalaiset käsikirjoittajat Luokka:Yhdysvaltalaiset stand up -koomikot Luokka:Elävät henkilöt
Parasta ennen! – Timanttista jyystöä Vol. 1

Parasta ennen! – Timanttista jyystöä Vol. 1 on ensimmäinen YleX:n radio- ohjelman Parasta ennen -radio-ohjelman juontajan Matti Airaksisen kokoama kokoelma-albumi 1990-luvun musiikista. == Kappaleet == === CD 1 === # La Cream – You # Scooter – How Much is the Fish # 2 Unlimited – No Limits # Leila K – Murderer # Taikapeili – Jos sulla on toinen # Backstreet Boys – Everybody (Radio Edit) # Corona – Baby Baby # Double You – Please Don’t Go # Rednex – Wish You Were Here # Mira – Elät formulaa # Ice MC – Think About the Way # Alexia – Me and You # Ace of Base – All that She Wants # Kikka – Käyrä nousemaan # Aikakone – Odota # C+C Music Factory (Presenting Freedom Williams) – Gonna Make You Sweat # Gala – Freed From Desire # Gigi D’Agostino – Bla Bla Bla # Darude – Sandstorm # S.O.A.P. – This is How We Party # Lutricia McNeal – Ain't that Just the Way === CD 2 === # Solid Base – You Never Know # Drömhus – Vill Ha Dig # Alexia – Uh La La # Dr. Alban – It's My Life # XL5 – Kaunis peto # Movetron – Romeo ja Julia # Cappella – U Got 2 Know # Titiyo – Come Along # Nylon Beat – Teflonlove # o’Ou – Huku rytmiin # Whigfield – Saturday Night # DJ Bobo – Somebody Dance With Me # Scatman John – Scatman (Ski-ba-bob-ba-dop- bob) # 101 – Ooa Hela Natten # Navigators – Superstar # Neon 2 – Kemiaa # Anticapella – Move Your Body # Los del Río – Macarena # ATB – 9PM (Till I Come) # E-type – Angels Crying # Raptori – Oi beibi == Aiheesta muualla == * Parasta ennen! Vol. 1 discogs.com -sivustolla Luokka:Parasta ennen! -albumit Luokka:Vuoden 2012 kokoelma-albumit
Ihan yössä

Ihan yössä () on vuonna 2015 ensi-iltansa saanut romanttinen komediaelokuva, jonka on ohjannut Judd Apatow. Elokuvan on käsikirjoittanut Amy Schumer, joka esittää myös sen pääosaa. Muissa osissa esiintyvät Bill Hader, Tilda Swinton, Ezra Miller, Brie Larson, Vanessa Bayer, John Cena ja LeBron James. Elokuvan päähenkilö on rankasti juhliva miestenlehden toimittaja Amy, joka on kasvatettu ajattelemaan, että sitoutuminen on pelkkää haihattelua. Elokuvan teatteriensi-ilta oli Yhdysvalloissa 17. heinäkuuta 2015 ja Suomessa 28. elokuuta 2015. Kriitikot kehuivat elokuvaa ja se oli myös taloudellinen menestys. Elokuva sai myös useita palkintoehdokkuuksia, muun muassa Golden Globe- ja MTV Movie Awards -kategorioissa. Schumer voitti roolistaan muun muassa parhaan naisnäyttelijän Critics' Choice Movie Award -kriitikkopalkinnon. == Juoni == Amylle on lapsena opetettu, ettei yksiavioisuus ole realistista. Nyt aikakauslehden toimittajana työskentelevä Amy elää isän opetuksen mukaan: hän juo paljon, polttaa ruohoa ja harrastaa irtosuhteita samalla kun seurustelee kuntosaliaddiktin kanssa. Omasta mielestään Amy nauttii elämästä estottomasti ilman sitoutumisen luomia kahleita, mutta todellisuudessa hän tavallaan polkee paikallaan. Kun Amy huomaa ihastuvansa artikkeliaan varten haastattelemaansa mieheen, menestyvään urheilulääkäri Aaron Connersiin, hän alkaa miettiä, ovatko muut aikuiset – mukaan lukien Aaron, joka tuntuu todella pitävän hänestä – sittenkin oivaltaneet jotain oleellista elämästä. == Näyttelijät == == Vastaanotto == Rotten Tomatoes -sivuston mukaan 85 prosenttia kriitikoista on antanut elokuvalle myönteisen arvosanan keskiarvolla 7.1/10, perustuen 234 arvioon. Metacritic on antanut elokuvalle 75 pistettä 100:sta. Amerikkalaislehtien arvostelijat kehuivat erityisesti näyttelijäsuorituksia. == Lähteet == == Aiheesta muualla == * * * * Luokka:Vuoden 2015 yhdysvaltalaiset elokuvat Luokka:Judd Apatow’n ohjaamat elokuvat Luokka:Yhdysvaltalaiset romanttiset komediat Luokka:Universal Picturesin elokuvat
Parasta ennen! – Timanttista jyystöä Vol. 2

Parasta ennen! – Timanttista jyystöä Vol. 2 on toinen YleX:n radio-ohjelman Parasta ennen -radio-ohjelman juontajan Matti Airaksisen kokoama kokoelma- albumi 1990-luvun musiikista. == Kappaleet == === CD 1 === # Melodie MC – Anyone out There # Pandora – Don't You Know # Waldo – Feel So Good # The Bloodhound Gang – The Bad Touch # Army of Lovers – Israelism # Culture Beat – Mr. Vain # ”Weird Al” Yankovic – Amish Paradise # Dance Nation – True Conviction # TLC – Waterfalls # Scooter – The Logical Song # Chumbawamba – Tubthumping # Tina Cousins – Pray # Lou Bega – Mambo No 5 # Antiloop – In My Mind # Ace of Base – Happy Nation # 2. Maanantai – Mixet tahdo olla mun kaa # Cappella – Move On Baby # Nylon Beat – Guilty # A-Tyyppi & Antero Mertaranta – Ihanaa Leijonat Ihanaa # Down Low – Johnny B === CD 2 === # Me & My – Dub I Dub # Solid Base – Mirror Mirror # Daze – Sea of Love # N-Trance – Stayin' Alive # Francine – Sex # U96 – Das Boot # Tiktak – Lopeta # Basic Element – The Promise Man # Vanilla Ice – Ice Ice Baby # Robert Miles – Children # 49ers – Touch Me # Sash! – Encore Une Fois # Aqua – Barbie Girl # Erasure – Take a Chance on Me # HIM – Join Me (in Death) # Faithless – Insomnia # Gigi D’Agostino – L’amour Toujours # DJ Bobo – There’s a Party # Roxette – Fireworks # Alpo Myller – Enon Disco == Aiheesta muualla == * Parasta ennen! Vol. 2 discogs.com -sivustolla Luokka:Parasta ennen! -albumit Luokka:Vuoden 2012 kokoelma-albumit
Parasta ennen! – Timanttista jyystöä Vol. 3

Parasta ennen! – Timanttista jyystöä Vol. 3 on kolmas YleX:n radio-ohjelman Parasta ennen -radio-ohjelman juontajan Matti Airaksisen kokoama kokoelma- albumi 1990-luvun musiikista. == Kappaleet == === CD 1 === # Maxx – Get-A-Way # Captain Jack – Captain Jack # Mario Lopez – The Sound of Nature # DJ BoBo – Let The Dream Come True # Rasmus – Funky Jam # Paradisio – Bailando # K-System – Supadupasound # Magic Affair – Night Of The Raven # T-Spoon – Sex On The Beach # 2. Maanantai – Ei tänään # Double You – With Or Without You # Alexia – Summer Is Crazy # Corona – The Rhythm Of The Night # Kikka – Sukkula venukseen # KWS – Please Don't Go # 2 Brothers on the 4th Floor – Feel So Good # 666 – Alarma # Nylon Beat – Naparengas # Imperio – Amor Infinitus === CD 2 === # Sash! – Ecuador # Ace of Base – Cruel Summer # Caramell – Jag ser på dig # Palapeli – Kuulen # Solid Base – Let It All Be Sunshine # Hausmylly – Ikävä lokakuu # Waldo's People – U Drive Me Crazy # Daze – Superhero # La Bouche – Be My Lover # Dr. Alban – Mr. DJ # Pharao – There Is A Star # Culture Beat – Take Me Away # Robert Miles – One & One # Scooter – Endless Summer # Antiloop – Believe # Inner Circle – Sweat # Gigi D’Agostino – Super # E-Type – Russian lullaby # Princessa – Calling you == Aiheesta muualla == * Parasta ennen! Vol. 3 discogs.com -sivustolla == Lähteet == Luokka:Vuoden 2013 kokoelma-albumit Luokka:Parasta ennen! -albumit
Sussex (täsmennyssivu)

* Sussex, historiallinen kreivikunta Englannissa ** West Sussex, kreivikunta Englannissa ** East Sussex, kreivikunta Englannissa * Sussexin kuningaskunta Englannissa n. 477–860 * Sussexin piirikunta, piirikunta Delawaressa, Yhdysvalloissa * Sussexin piirikunta, piirikunta New Jerseyssä, Yhdysvalloissa * Sussexin piirikunta, piirikunta Virginiassa, Yhdysvalloissa * Sussex, kanarotu ;Britannian kuninkaallinen laivasto * HMS Sussex (1652), Ruby-luokan 38/40-tykkinen neljännen luokan alus * HMS Sussex (1693), kolmannen luokan linjalaiva * HMS Sussex (1802), Neptune-luokan 90-tykkinen toisen luokan linjalaiva * HMS Sussex (96), County-luokan risteilijä * HMS Sussex (tukikohta), reserviyksikkö Brightonissa.
RN Dogali

RN Dogali () oli Italian kuninkaallisen laivaston vuonna 1885 vesillelaskettu panssarikansiristeilijä. == Valmistus == William Henry Whiten suunnitteleman aluksen köli laskettiin 13. helmikuuta 1885 Englannissa Sir W G Armstrong Mitchell & Co:n Elswickin telakalla telakkanumerolla 482. Alusta tarjottiin Kreikalle joulukuussa nimellä Salaminia. Alus laskettiin vesille 28. tammikuuta 1886 ja se valmistui vielä samana vuonna toukokuussa. Heinäkuussa alusta tarjottiin Turkille, joka kuitenkin luopui tarjouksesta. Aluksella suoritettiin koeajoja erilaisin potkurein yritettäessä saavuttaa suurempaa nopeutta. Tammikuussa 1887 telakka vastaanotti Italian hallituksen tarjouksen aluksesta (Angelo Emo) ja se liitettiin Italian laivastoon 28. huhtikuuta 1887.Gardiner, Robert 1860-1905 s. 349Brook, Peter s. 61 == Palvelus == Alus myytiin tammikuussa 1908 Uruguaylle, joka nimesi aluksen ROU 25 de Agostoksi ja edelleen vuonna 1910 ROU Montevideoksi. Alus poistettiin palveluksesta vuonna 1914 ja se romutettiin vuonna 1932. ==Lähteet== * * * === Viitteet === Luokka:Regia Marinan risteilijät Luokka:Armstrongin valmistamat alukset
Kehra

Kehra on Anijan kuntaan kuuluva epäitsenäinen kaupunki ja entinen kaupunki Pohjois-Virossa, Harjumaan maakunnassa, noin 40 kilometriä Tallinnasta itään. Se on Anijan kunnan hallinnollinen keskus. Asukkaita Kehrassa on noin 2 754, ja asukastiheys on 712 asukasta neliökilometrillä (1.1.2015). Sen pinta-ala 3,87 neliökilometriä. ==Historia== Kehra (Kether) on mainittu ensimmäisen kerran asiakirjoissa vuonna 1241. Kehran () kartano on rakennettu 1600-luvun alussa. Paikan kehitykseen on vaikuttanut sijainti Jägala jõen sekä Tallinna–Pietari-rautatien varrella. Kaupunkioikeudet Kehra sai vuonna 1993, mutta vuonna 2002 se menetti itsenäisen asemansa tultuaan liitetyksi Anijan kuntaan. ==Väestö== Vuonna 2011 Kehran epäitsenäisessä kaupungissa oli 2 889 asukasta, joista 1 533 (53,1 %) oli virolaisia, 1 005 (34,8 %) venäläisiä ja 345 (11,9 %) muita kansallisuuksia. == Teollisuus == Kehrassa on ollut selluloosa- ja paperitehdas vuodesta 1938. Vuonna 1938 valmistuneen sulfaattiselluloosatehtaan suunnitteli Karhula Osakeyhtiön konepaja ja tehtaan koneistot valmistettiin Suomessa. Tehdasyhtiön nimeltään Horizon Pulp & Paper Ltd (Horizon Tselluloosi ja Paberi AS) on omistanut vuodesta 1995 singaporelainen Tolaram Group. Tehdas tuottaa säkkipaperia kolmella koneella.Suuri selluloosatehdas valmistunut Virossa. Tehtaan koneiston ovat rakentaneet suomalaiset konepajat, Aamulehti, 26.08.1938, nro 228, s. 3, Kansalliskirjaston digitaaliset aineistot == Lähteet == * === Viitteet === == Aiheesta muualla == Luokka:Anija Luokka:Viron epäitsenäiset kaupungit
Ylivertaisuusvinouma

Ylivertaisuusvinouma on kognitiivinen vinouma, jossa yksilö yliarvioi itsensä jossakin suhteessa kuten vaikkapa jonkin taidon hallinnassa. Lisäksi tyypillisesti mitä huonompi yksilö on kyseisessä taidossa sitä enemmän hän yliarvioi osaamistaan. Tämän voi katsoa johtuvan siitä, että kun yksilö ei hallitse taidon suorittamista, ei hän osaa myöskään arvioida osaamistasoa. Kyse on siis metakognitiivisesta vajavuudesta eli kyvyttömyydestä arvioida oikein omaa taitotasoaan. Aihetta tutkineen David Dunningin mukaan palautteen puute on eräs merkittävimmistä vääriin luuloihin johtavista tekijöistä. Erityisesti tiedollisia taitoja koskeva ylivertaisuusvinouma tunnetaan myös nimellä Dunning–Kruger-vaikutus sitä tutkineiden psykologien David Dunningin ja Justin Krugerin mukaan. Dunning ja Kruger testasivat ihmisten käsitystä omasta huumorintajustaan, kielioppiosaamisestaan ja loogisesta päättelykyvystään. == Katso myös == * Hybris * Megalomania * Narsismi * Ylpeys ==Lähteet== == Kirjallisuutta == * Kruger, Justin & Dunning, David: Unskilled and Unaware of It: How Difficulties in Recognizing One's Own Incompetence Lead to Inflated Self-Assessments. Journal of Personality and Social Psychology 1999, Vol. 77, No. 6, s. 1121–1134. * Uschanov, Tommi: Suuri kaalihuijaus: Kirjoituksia yhteiskunnallisesta tietämättömyydestä. Teos 2010. ISBN 978-951-851-315-8. == Aiheesta muualla == * Jarry, Jonathan: The Dunning- Kruger Effect Is Probably Not Real. McGill University 17.12.2020. Luokka:Kognitiiviset vinoumat
Giórgos Theofánous

Giórgos Theofánous (kreik. Γιώργος Θεοφάνους, äännetään [ˈʝorɣos θeoˈfanus], kansainvälisesti usein George Theofanous, s. 9. tammikuuta 1968 Larnaka, Kypros) on kyproksenkreikkalainen säveltäjä ja tuottaja. Hän on myynyt enemmän kuin kaksi miljoonaa äänitystä ja kirjoittanut yli 500 kappaletta 1990- ja 2000-luvuilla. Artisteja, joille hän on kirjoittanut ja tuottanut kappaleita, ovat esimerkiksi Nána Moúschouri ja Giórgos Ntaláras. Hänen työnsä on saavuttanut yhdeksän Arion Awardsia, joka oli IFPI Greecen palkintogaala. Hän oli tuomarina kahdella ensimmäisellä tuotantokaudella Kreikan The X Factorissa. Theofánous opiskeli kitaran ja pianon soittoa sekä musiikin teoriaa Kreikan kansallisessa konservatoriossa. Hän jatkoi opintojaan Berklee College of Musicissa Bostonissa, USA:ssa pääaineenaan järjestely. Hän on saanut useita palkintoja lauluntekijänä/tuottajana sekä Kreikassa että Kyproksella. Vuonna 1990 hän asettui Ateenaan, Kreikkaan, jossa hän aloitti uransa kreikkalaisen musiikin tuotannossa. Huhtikuussa 1993 hän meni naimisiin kreikkalaisen laulajan Evrídikin kanssa, jonka kanssa hän on tehnyt laajasti yhteistyötä. Theofánous sävelsi ja sanoitti Evridikin esittämät, Kyprosta Eurovision laulukilpailussa edustaneet kappaleet Tairiázoume (Teriazoume) vuonna 1992 ja Eímai ánthropos ki egó vuonna 1994. Hän johti euroviisuorkesteria kaikkiaan neljä kertaa, edellä mainitun kahden vuoden lisäksi vuonna 1993 ja 1995. Theofánouksella ja Evrídikillä on yksi yhteinen poika, Ángelos, joka syntyi vuonna 1996. Pariskunta erosi vuonna 2000.Biography of Evridiki . Viitattu 6.9.2015. Vuonna 1999 Theofánous perusti yhtyeen boy band ONE, josta tuli hyvin kuuluisa Kreikassa ja Kyproksella ja he ovat saavuttaneet myynnissä platinaa. == Lähteet == Luokka:Elävät henkilöt Luokka:Euroviisukapellimestarit Luokka:Kreikkalaiset säveltäjät Luokka:Vuonna 1968 syntyneet
Etna-luokka (risteilijä, 1885)

Etna-luokka oli Italian kuninkaallisen laivaston neljän aluksen muodostama panssarikansiristeilijäluokka. == Alukset == Etna-luokan panssarikansiristeilijätGardiner, Robert 1860-1905 s. 348 Nimi Telakka Kölinlasku Vesille Valmis Kohtalo RN Etna Regio Cantiere di Castellammare di Stabia, Castellammare di Stabia 19. tammikuuta 1884 26. syyskuuta 1885 2. joulukuuta 1887 myyty romutettavaksi 1921 RN Stromboli Venetsian laivastontelakka 31. elokuuta 1884 4. helmikuuta 1886 20. maaliskuuta 1888 myyty romutettavaksi 1911 RN Vesuvio Cantiere navale fratelli Orlando, Livorno 10. heinäkuuta 1884 21. maaliskuuta 1886 16. maaliskuuta 1888 myyty romutettavaksi 1915 RN Ettore Fieramosca Cantiere navale fratelli Orlando, Livorno 31. joulukuuta 1885 30. elokuuta 1888 16. marraskuuta 1889 poistettu alusluettelosta 1909 == Lähteet == * === Viitteet === *
Mauritiuksen jalkapallomaajoukkue

Mauritiuksen jalkapallomaajoukkue edustaa Mauritiusta sen kansainvälisissä jalkapallomaaotteluissa. Maajoukkuetta hallinnoi Mauritiuksen jalkapalloliitto. Maajoukkue on päässyt kerran Afrikan-mestaruuskilpailuihin vuonna 1974. Joukkue hävisi kaikki kolme ottelua turnauksessa. MM-kilpailuihin joukkue ei ole koskaan selviytynyt. ==Lähteet== Luokka:Jalkapallomaajoukkueet Luokka:Mauritiuksen jalkapallo
Kaimaoja

Kaimaoja (; kartalla myös Гаймал, Gaimal) on entinen metsätyöläisasutus Karjalan tasavallan Kontupohjan piirin Tedjärven kunnassa Venäjällä. Se sijaitsi Sandaljärven itärannalla 18 kilometriä Tedjärveltä linnuntietä länteen. Talvisodan aikana Kaimaojalle internoitiin osa Neuvostoliiton miehitysalueelle jääneistä Suojärven ja Salmin asukkaista, yhteensä 481 henkilöä. Sodan päätyttyä valtaosa heistä palasi Suomeen. Venäläisessä kirjallisuudessa internointipaikaksi mainitaan usein lähellä sijainnut Kautvaaran lyydiläiskylä. Selkien kyläneuvostoon kuulunut Kaimaojan asutus lakkautettiin autioksi jääneenä vuonna 1960. Paikalle on pystytetty suomalaisista kertova muistoristi. ==Lähteet== Luokka:Kontupohjan piirin entiset kylät
Vihersilta

Vihersilta on silta, johon on kylvetty tai istutettu kasvillisuutta ja jonka tarkoitus on auttaa eläimiä ylittämään tie. Vihersiltojen avulla yritetään säilyttää eläinten ekologiset käytävät, joita myöten eläimet pystyvät kulkemaan ja levittäytymään alueelta toiselle. Osassa Euroopan maista vihersiltoja on rakennettu 1980-luvun lopulta lähtien. Suomen ensimmäinen vihersilta valmistui valtatie I:n varralle Lohjan harjun kupeeseen vuonna 2002. Vihersiltoja on myös Ruotsissa ja Norjassa.http://yle.fi/uutiset/vihersilta_ohjaa_elaimet_turvallisesti_tien_yli/5137437 Marraskuussa 2013 vihersiltoja oli Suomessa noin kymmenen.http://www.kaleva.fi/uutiset/kotimaa/suomessa-vasta-kymmenkunta- vihersiltaa/647461/ == Lähteet == Luokka:Sillat Luokka:Ympäristörakentaminen
Beat Hefti

Beat Hefti (s. 3. helmikuuta 1978 HerisauBeat Hefti. PDF. Viitattu 16.7.2019.) on sveitsiläinen uransa lopettanut rattikelkkailun olympiamitalisti, maailmanmestari ja Euroopan-mestari. 183 senttimetriä pitkä ja 100 kilogrammaa painava Hefti edusti Bob-Club Zürichseetä ja Bobclub Zentralschweiziä.Beat Hefti . www.sports-reference.com. Hefti on osallistunut urallaan neljiin talviolympialaisiin, joista hän on saavuttanut yhden hopean vuoden 2014 talviolympialaisista Sotšista ja kolme pronssia vuosilta 2002 ja 2006. MM- kilpailuista Hefti on saavuttanut yhden kullan, kaksi hopeaa ja kaksi pronssia. EM-kilpailuista hänellä on kaksikosta kolme kultaa, kaksi hopeaa ja viisi pronssia sekä nelikosta kaksi kultaa ja kolme pronssia. Hefti on voittanut kaksikon maailmancupin vuosina 2008-2009 ja 2011-2012. Hefti lopetti uransa rattikelkkailijana keväällä 2018. == Lähteet == Luokka:Sveitsiläiset rattikelkkailijat Luokka:Sveitsiläiset olympiamitalistit Luokka:Vuonna 1978 syntyneet Luokka:Elävät henkilöt